Sagunt i Zakynthos signen el seu protocol d'agermanament
20 de març 2018

![](/media/omglrkix/69_cmm0051.jpg)  
Sagunt ha fet oficial el seu agermanament amb la ciutat grega de Zakynthos amb la signatura del protocol que establix les relacions entre les dos localitats. L'acte es va celebrar dissabte passat amb la presència de representants polítics de les dos ciutats. Per part de Sagunt van assistir l'alcalde, Quico Fernández, la regidora de Turisme, Natalia Antonino, i altres membres del consistori. La representació de Zakynthos estigué encapçalada pel seu vicealcalde, Kostas Koklas. A més, va estar present l'alcalde de La Unión, Pedro López Milán.  
  
Després de l'acte, els convidats a Sagunt van conéixer la ciutat mitjançant visites guiades, incloent la festa fallera. El diumenge al matí els representants de les dos localitats van poder assistir en la plaça Cronista Chabret a una exhibició de dansa per part del Grup de Danses Morvedre i Fiore di Levante, representants de Zakynthos.  
  
![](/media/lfglupo0/69_cmm0068.jpg)  
![](/media/mmflclst/69_cmm0013.jpg)L’alcalde de Sagunt, Quico Fernández, ha explicat que **“ha estat una agenda densa. Ells han pogut comprobar la intensitat de les nostres festes i hi han participat activament. M'han manifestat que Sagunt és una ciutat molt hospitalària, molt oberta i que això casa amb el caràcter que també tenen els europeus del sud i, en este cas, els grecs”.**  
  
A finals de l'any passat, Fernández va visitar l'illa grega amb la finalitat de concretar el protocol d'agermanament aprovat en ple el passat mes d'octubre. Segons Natalia Antonino, la signatura d’este dissabte **“mostra el fiançament de l'agermanament amb Zakynthos, en el qual es van a començar iniciatives d'intercanvis culturals”**. La regidora ha recordat que les relacions culturals entre els dos municipis van començar fa anys amb la iniciativa del Centre Arqueològic Saguntí i Vicente Ribes, que ha visitat diverses vegades l'illa de Zakynthos.

 ![](/media/fz0hfwss/69_cmm0075.jpg)  
![](/media/brndospi/69_cmm0081.jpg)  
  

L’alcalde de Sagunt també ha volgut remarcar que **“este agermanament, com els altres que tenim, complix la funció de reforçar la unió entre els membres de la Unió Europea i dóna moltes oportunitats en els camps de l’educació, de la cultura, del turisme, etc.”**. A més, Fernández ha recordat que **“Zakynthos és una illa bàsicament turística i també té una agricultura tradicional i alguns punts en comú amb la nostra ciutat”.**  
  
L'agermanament entre les ciutats de Sagunt i Zakynthos té l'objectiu de desenvolupar vincles entre els habitants dels municipis, de manera que es desenvolupen les seues relacions i es promoga el contacte entre els pobles. El protocol arreplega l'interés dels seus ajuntaments per establir marcs de col·laboració conjunta, dirigits a enfortir les relacions en l'àmbit cultural que partixen de la relació històrica vinculada al naixement de la ciutat de Sagunt gràcies a la fundació per habitants de Zakynthos, segons se cita el preàmbul del citat protocol.  
  
![](/media/euddgv5y/69_cmm0119.jpg) ![](/media/ysjdmvgt/69_cmm0128.jpg)Tant l'Ajuntament de Sagunt com el de Zakynthos han fet pública la seua coincidència en una aposta decidida per la col·laboració intermunicipal i la posada en comú de projectes, idees, plans, iniciatives i trobades amb el màxim respecte cap a les peculiaritats culturals i històriques d’estos municipis.  
  
Pel que fa al finançament i les despeses que es deriven d'estes activitats, segons arreplega el protocol, seran assumits pels dos ajuntaments, amb principis d'igualtat, austeritat i eficàcia que propicien l'aprofitament dels recursos propis, sense descartar possibles subvencions d'organismes i institucions amb els mateixos objectius.  
  
Els representants municipals, mitjançant un determinat departament de cada Ajuntament, mantindran contactes periòdics en els quals es dissenyaran les matèries relacionades amb programes de cooperació bilateral.  
  
![](/media/3v0aj4mq/69_cmm0341.jpg)  
![](/media/iljbeu5x/69_cmm0427.jpg)  
![](/media/dt3p1pha/69_cmm0449.jpg)  

*   [](http://www.facebook.com/sharer.php?u=https://aytosagunto.es/va/actualitat/sagunt-i-zakynthos-signen-el-seu-protocol-d-agermanament/ "Facebook")
*   [](http://twitter.com/share?url=https://aytosagunto.es/va/actualitat/sagunt-i-zakynthos-signen-el-seu-protocol-d-agermanament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-i-zakynthos-signen-el-seu-protocol-d-agermanament/ "Linked In")
*   [](mailto:?body=https://aytosagunto.es/va/actualitat/sagunt-i-zakynthos-signen-el-seu-protocol-d-agermanament/)